**Adiponektin i rezistin kod pacijenata s akutnom i kroničnom bolešću presatka protiv domaćina podvrgnutih alogeničnoj transplantaciji krvotvornih matičnih stanica**

**Cilj** Istražiti postoji li povezanost između razina adiponektina i rezistina s pojavom akutne i kronične bolesti presatka protiv domaćina (prema engl. *graft-versus-host disease*, GVHD), mortalitetom bez relapsa i ukupnim preživljenjem kod pacijenata podvrgnutih alogeničnoj transplantaciji krvotvornih matičnih stanica.

**Postupci** Prospektivno smo prikupili uzorke seruma 40 pacijenata podvrgnutih autolognoj (n=12; 10 muških) ili alogeničnoj (n=28; 11 male) transplantaciji krvotvornih matičnih stanica najkasnije 12 mjeseci nakon transplantacije i odredili serumske razine adiponektina i rezistina enzimskim imunoadsorpcionim testom.

**Rezultati** Između pacijenata s akutnom GVHD 2-4 stupnja i pacijenata podvrgnutih alogeničnoj transplantaciji nismo pronašli značajne razlike u razinama adiponektina (18,5 nasuprot 9,3 µg/mL, *P* =0,071) i omjeru adiponektina i indeksa tjelesne mase (0,82 nasuprot 0,39, *P*=0,068). Međutim, pacijenti s akutnom GVHD 2-4 stupnja imali su značajno niže razine rezistina nego pacijenti podvrgnuti alogeničnoj transplantaciji (4,6 nasuprot 7,3 ng/mL, *P* =0,030). Pacijenti s kroničnom GVHD (n=17) imali su više razine adiponektina nego pacijenti podvrgnuti autolognoj transplantaciji (13,5 nasuprot 7,6 µg/mL, *P* =0,051), ali razlika nije bila značajna. Pacijenti s kroničnom GVHD imali su značajno viši omjer adiponektina i indeksa tjelesne mase nego pacijenti podvrgnuti autolognoj transplantaciji (0,59 nasuprot 0,25, *P* =0,006). Pacijenti koji su umrli od relapsa imali su značajno niže razine adiponektina (8,2 µg/mL) i omjera adiponektina i indeksa tjelesne mase (0,3) na prijmu u bolnicu nego preživjeli pacijenti podvrgnuti alogeničkoj (15,8 µg/mL, *P*=0,030 i 0,7, *P* =0,004) i preživjeli pacijenti podvrgnuti autolognoj transplantaciji (19,2 µg/mL, *P* =0,031 i 0,7, *P* =0,021).

**Zaključak** Pacijenti s akutnom i kroničnom GVHD imali su izmijenjene razine adiponektina i rezistina u odnosu na pacijente podvrgnute autolognoj transplantaciji. Kod pacijenata podvrgnutih alogeničnoj transplantaciji razine adiponektina i rezistina bile su povezane s ukupnim preživljenjem i mortalitetom bez relapsa.